દેશી ગર્લ પ્રિયંકા અને નિકનાં સંગીતની તસવીરો\nનિક જોનાસે સેમિ-વેસ્ટર્ન ડ્રેમાં પર્ફૉર્મ કર્યું

સંગીત કાર્યક્રમમાં (ગુજરાતી લગ્ન કાર્યક્રમોમાં સાંજી હોય છે, તેવો કાર્યક્રમ) જોનાસ ભાઈઓ તથા પરિણીતી ચોપરાએ અંગ્રેજી તથા હિંદી ગીતો પર પર્ફૉર્મ કર્યું હતું. 

બોલિવૂડ અભિનેત્રી પરિણીતી પ્રિયંકાનાં પિતરાઈ બહેન થાય છે. 

આ પહેલાં શનિવારે ખ્રિસ્તીવિધિથી પ્રિયંકા તથા નિકનું લગ્ન યોજાયું અને બંને ઔપચારિક રીતે 'પતિ-પત્ની' બની ગયાં.

આ લગ્નની જાહેરાત નિકના પિતા પોલ કેવિન જોનાસે કરી હતી.

ઉદ્યોગપતિ મુકેશ અંબાણી, નીતા અંબાણી, પ્રિયંકા ચોપરા તથા પરિણીતી ચોપરા

જોધપુરના ઉમેદ ભવન ચાલી રહેલાં લગ્નસમારંભમાં દંપતીના પરિવારો ઉપરાંત અનેક સેલિબ્રિટીઝ સામેલ થઈ છે.

રવિવારે હિંદુવિધિ પ્રમાણે નિક તથા પ્રિયંકાનું લગ્ન નિર્ધારવામાં આવ્યું છે. 

નિકે તેમના ટ્વિટર હૅન્ડલ પર લખ્યું, "અમારાં (લગ્ન)સંબંધથી બે પરિવાર એક થયા છે. બંને અલગઅલગ ધર્મ તથા સંસ્કૃત્તિ પ્રત્યે સન્માન અને પ્રેમ ધરાવે છે."

બંને પરિવારોએ અંગ્રેજી તથા હિંદી ગીતો પર પર્ફૉર્મ કર્યું

પ્રિયંકાએ તેમનાં ઇન્સ્ટાગ્રામ હૅન્ડલ પર લખ્યું, "બંને પરિવારો વચ્ચે ગીત અને ડાન્સની જબરદસ્ત સ્પર્ધા થઈ. બંને પક્ષોએ (વર અને કન્યા) ખૂબ જ મહેનત કરી હતી. ગીત અને ડાન્સ દ્વારા પરિવારોએ પ્રેમ અને હાસ્યસભર કહાણીઓ કહી. અમે બંને આભારી રહીશું તથા આજીવન તેને યાદ રાખીશું."

મુકેશ અંબાણી, તેમનાં પત્ની નીતા, પુત્રી ઈશા, કૉરિયોગ્રાફર ગણેશ હેગડે, ડિઝાઇનર સબ્યસાચી મુખર્જી, અર્પિતા ખાન, લીલીસિંહ, પરિણીતી ચોપરા, મિક્કી કોન્ટ્રાક્ટર સહિત અનેક સેલિબ્રિટીઝ લગ્ન કાર્યક્રમમાં હાજરી આપવા જોધપુર પહોંચી છે.

જૂન મહિનામાં ઈશાનાં ભાઈ આકાશ અંબાણીની સગાઈ શ્લોકા મહેતા સાથે થઈ, ત્યારે નિક અને પ્રિયંકા એકસાથે જોવા મળ્યાં હતાં. આ કાર્યક્રમ બાદ બંનેના સંબંધો અંગે ચાલી રહેલી અટકળોને વેગ મળ્યો હતો.

આપને આ પણ વાંચવું ગમશે 

ઇંગ્લિશ બાબુ, દેશી ગર્લ

પ્રિયંકા તથા નિકની વચ્ચે દસ વર્ષનો તફાવત છે

વર્ષ 2017માં પ્રિયંકા અને નિક એકસાથે જોવા મળ્યાં હતાં, ત્યારથી બંનેના સંબંધ અંગે અટકળો શરૂ થઈ હતી.

વર્ષ 2018ના પ્રથમ છમાસિક ગાળા દરમિયાન નિકનો પરિવાર ભારત આવ્યો હતો, એવું માનવામાં આવે છે કે આ ગાળામાં જ પરિવારે બંનેના સંબંધ પર ઔપચારિકતાની મહોર મારી હતી.

ઑગસ્ટ મહિનામાં પ્રિયંકા અને નિકના 'રોકા' થયાં હતાં.

26 વર્ષના નિક જોનાસ અમેરિકન સિંગર છે. પ્રિયંકા તેમનાથી દસ વર્ષ મોટાં છે.

નિકનો...\n\ntl;dr:
'દેશી ગર્લ' પ્રિયંકા ચોપરા તથા 'ઇંગ્લિશ બાબુ' નિક જોનાસનું હિંદુવિધિ પ્રમાણે લગ્ન થયું, તે પહેલાં સંગીત યોજાયું હતું, જેમાં વરરાજા નિક જોનાસ અને દુલ્હન પ્રિયંકા ચોપરાએ પર્ફૉર્મ કર્યું હતું.